- పలు వస్తుసేవల జీఎస్టీల్లో మార్పులు
- 28 శాతం శ్లాబ్‌కు భారీగా సవరణలు
- 178 వస్తువులకు 18 శాతమే జీఎస్టీ..
- మార్బుల్స్‌, గ్రానైట్‌ పరిశ్రమకూ ఊరట
- హోటల్‌ భోజనంపై ఇక 5 శాతమే పన్ను
- 'రిటర్స్న్‌' జరిమానాల్లోనూ భారీ కుదింపు
- మరింత హేతుబద్దీకరిస్తాం: అరుణ్‌ జైట్లీ
- ప్రజల అసంతృప్తిని చల్లార్చేందుకేనా..!
గౌహతి: దేశంలో కొత్తగా అమలులోకి తెచ్చిన వస్తుసేవల పన్ను (జీఎస్టీ) పట్ల విమర్శలు పెరుగుతున్న వేళ సర్కారు ఒక్కొక్క అడుగు దిగివస్తోంది. తాజాగా శుక్రవారం గౌహతిలో జరిగిన 23 మండలి సమావేశంలో చాలా వస్తువుల పన్ను శ్లాబ్‌లను మార్చుతూ ఆర్థిక మంత్రి అరుణ్‌ జైట్లీ నేతృత్వంలోని జీఎస్టీ కౌన్సిల్‌ నిర్ణయాలు తీసుకుంది. 178 వస్తువులను 28 శాతం నుంచి 18శాతం శ్లాబ్‌లోకి చేర్చుతూ నిర్ణయం తీసుకుందని జైట్లీ తెలిపారు. దీంతో ఈ విభాగంలోని వస్తు సేవల సంఖ్య 50కి తగ్గిపోయింది. మరో 13 వస్తువులను 18 శాతం శ్లాబు నుంచి 12 శాతం శ్లాబులోకి మార్చినట్టుగా ఆర్థిక మంత్రి తెలిపారు. మరో ఆరు వస్తువులను 18 శాతం శ్లాబు నుంచి 5 శాతం శ్లాబులోకి తెచ్చామని ఆయన వివరించారు. ఎనిమిది వస్తువులను 12 శాతం శ్లాబు నుంచి 5 శాతం శ్లాబులోకి.. ఆరు వస్తువులను 5 శాతం నుంచి 0శాతం (పన్ను పరిధిలోకి రాని) శ్లాబ్‌లోకి మార్చామని ఆయన ఇక్కడ వెల్లడించారు. జీఎస్టీ పన్నుల విధానాన్ని హేతుబద్దీకరించే చర్యల్లో భాగంగా తాము ఈ కీలక నిర్ణయాలు తీసుకున్నట్టుగా ఆయన వివరించారు.
హోటల్‌, రెస్టారెంట్‌ భోజనంపై కనికరం..
రెస్టారెంట్‌లు, హోటళ్లకు వెళ్లి భోజనం చేసే వినియో గదారులకు కేంద్ర ప్రభుత్వం భారీ ఊరటనిచ్చింది. దేశ వ్యాప్తంగా అన్ని హోటల్స్‌ విక్రయాలపై (స్టార్‌ హోటల్స్‌ తప్ప) జీఎస్టీని 5 శాతంగా నిర్ణయించింది. మండలి సమావేశం అనంతరం జైట్లీ మాట్లాడుతూ హోటల్‌ భోజనాలపై వినియోగదారులకు జీఎస్‌టీ భారాన్ని భారీగా తగ్గించాలని నిర్ణయించినట్టుగా తెలిపారు. ప్రస్తుతం ఈ విభాగం 18 శాతం పన్ను పరిధిలో ఉందని.. దీనిని 5 శాతానికి కుదిస్తూ నిర్ణయం తీసుకున్నామని వెల్లడించారు. కౌన్సిల్‌లో విస్తృతంగా చర్చించాకే తాము ఈ నిర్ణయం తీసుకున్నట్టుగా తెలిపారు. టర్నోవర్‌ స్థాయి, ఏసీ, నాన్‌-ఏసీతో సంబంధం లేకుండా రెస్టారెంట్లపై జీఎస్‌టీ రేటు 5 శాతంగానే ఉంటుందని వివరించారు. అలాగే గది అద్దె రూ.7,500లకు పైగా వసూలు చేస్తున్న స్టార్‌ హోటల్స్‌ వారు మాత్రం 18 శాతం జీఎస్టీ (ఇన్‌పుట్‌ క్రెడిట్‌ కలుపుకొని) చెల్లించాల్సి ఉంటుందని ఆయన తెలిపారు. ఇన్‌పుట్‌ క్రెడిట్‌ లబ్దిని హోటల్‌ యాజమాన్యం వినియోగదారులకు బదలాయించడం లేదని జైట్లీ అసహనం వ్యక్తం చేశారు. ఈ నేపథ్యంలో రెస్టారెంట్ల రంగానికి ఇన్‌పుట్‌ క్రెడిట్‌ను ఎత్తి వేస్తున్నట్టుగా తెలిపారు. ఈ కొత్త రేట్లు ఈ నెల 15నుంచి అమల్లోకి రానున్నాయని ప్రకటించారు. పన్నులేమీ లేకుండా ఉన్నవారు ఆలస్యంగా రిటర్న్స్‌ దాఖలు చేస్తే ప్రస్తుతం రూ.200లుగా (రోజుకు) ఉన్న జరిమానాను రూ.20 (రోజుకు)కు తగ్గిస్తూ కౌన్సిల్‌ నిర్ణయం తీసుకుంది. మరోవైపు ఆలస్యంగా రిటర్న్స్‌ దాఖలు చేసిన వారికి గతంలో రూ.200ల (రోజుకు) జరిమానా విధిస్తుండగా.. దాన్ని రూ.50లకు (రోజుకు) కుదించాలని కౌన్సిల్‌ నిర్ణయించింది.
పన్ను తగ్గనున్న వస్తువులివే..
* ఫ్యాన్లు *  ల్యాంపులు * కాఫీ పౌడర్‌ * షాంపోలు * కుక్కర్లు * స్టౌవ్‌లు * నిల్వ వాటర్‌ హీటర్లు*  బ్యాటరీలుొ డిటర్జెంట్‌లు * వాషింగ్‌ పౌడర్‌ * రేజర్లు * బ్లేడ్లు * చాకొలెట్లు * మార్బుల్స్‌* గ్రానైట్‌ * దంత సంరక్షణ ఉత్పత్తులు * పాలీష్‌లుొ క్రీములుొ శానిటరీ వే* తోలు దుస్తులుొ విగ్గులు * కస్టర్డ్‌ పౌడర్‌ * ఆఫ్టర్‌ షేవ్‌లుొ గాగుల్స్‌* చేతి వాచీలుొ పరుపులు * వైర్లు, కేబుళ్లు* ఫర్నీచర్‌ * సూట్‌ కేస్‌లు * హెయిర్‌ క్రీమ్‌లు *హెయిర్‌ డైలుొ మేకప్‌ సామాగ్రిొ రబ్బరు ట్యూబ్‌లు * మైక్రోస్కోప్‌ తదితరాలు.
మీ స్నేహితులకు రికమెండ్ చెయ్యండి